الاوله فى الغرام

قصه الاغنيه 
زكريا احمد كان ليه ابن مات فى عز شبابه وجاله اكتئاب لكن ما كانش بيبكى, حزن داخلى فراح لبيرم اللى كتب الاغنيه دى و عند مقطع  ابتدى زكريا يبكى و لحن كلمات الاغنيه.

 كلمات الأغنية 

الاوله فى الغرام و الحب شبكونى

و التانيه بالامتثال و الصبر أمرونى

و التالته من غير معاد راحوا و فاتونى

الاولة فى الغرام و الحب شبكونى

بنظرة عين

و التانيه بالامتثال و الصبر أمرونى

و اجيبه منين

و التالته من غير معاد راحوا و فاتونى

قولولى فين

الاوله فى الغرام و الحب شبكونى

بنظرة عين قادت لهيبى

و التانيه بالامتثال و الصبر أمرونى

و اجيبه منين احتار طبيبى

و التالته من غير معاد راحوا و فاتونى

قولوالى فين سافر حبيبى

سافر فى يوم ما واعدنى

على الوصال و عاهدنى

و كان وصاله وداع

من بعد طول امتناع

حطيت على القلب ايدى

و انا بودع وحيدى

و أقول يا عين اسعفينى

و ابكى و بالدمع جودي

من يوم ما سافر حبيبى

و انا بداوى جروحى

اتارى فى يوم وداعه

ودعت قلبى و روحى

طالت على الليالى

و انت يا روحى انت

لا قلت لى فين مكانك

و لا حترجع لى امتى

الاوله فى الغرام و الحب شبكونى

بنظرة عين

و التانيه بالامتثال و الصبر أمروني

و اجيبه منين

و التالته من غير معاد راحوا و فاتونى

قولولى فين

الاوله نار و قادت و السبب نظره

و التانيه ما طلت غير الصبر و الحسره

و التالته انا اللى جرى لئ عمره ما يجرى

سافر حبيبى...

 شوف كمان 
 ليستة اغانى ام كلثوم
 فرقه ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى